ླའོ། །དེའི་འོག་ཏུ་ཚད་འབྲས་ཡུལ་ཐ་དད་དུ་
ཐལ་བའི་དོགས་པ་བསལ་བར་བཞེད་ནས། ཐོག་མར་དོགས་པ་དགོད་པ་ནི།
གལ་ཏེ་འོ་ན་ཕྱི་རོལ་དུ་སྣང་བའི་སྔོ་སོགས་ལ་རང་རིག་པ་ཉིད་འབྲས་བུ་་་་་
ཡིན་ན་(.༣༩ན)འོ་ན་ཇི་ལྟར་གཟུང་རྣམ་ཚད་མས་རྣམ་པར་བཞག་པར་བྱ་བ་
དོན་རིག་པ་འབྲས་བུ་ཡིན་པར་བརྗོད་ཅེ་ན། ལན་བཤད་པ་རང་གི་བདག་
ཉིད་རིག་པ་ཡིན་ཡང་དབང་ཤེས་དེས་དྲངས་པའི་འབྲས་བུ་ལ་སྟེ་རྗེས་ཀྱི་་་
ངེས་ཤེས་ཀྱི་ཞེན་
་པ་ལས་དབང་ཤེས་འདི་ནི་དོན་རིག་པ་ཡིན་པར་ངེས་ཀྱི་་་་་་
རང་གི་བདག་ཉིད་དུ་གྱུར་པའི་ཡུལ་རིག་པ་ཡིན་པར་མ་ངེས་པས་དེའི་ཕྱིར་་
འདི་ལ་དོན་རིག་པ་འབྲས་བུ་ཡིན་པར་ལྟའོ། །དེ་ཡང་ཚུར་མཐོང་དབང་པོའི་
མངོན་སུམ་ཚད་མ་རྣམས་ནི་ཐ་སྙད་དཔྱོད་བྱེད་ཀྱི་ཚད་མ་ཁོ་ན་ཡིན་གྱི་རང་
གི་གཞལ་བྱ་དོན་དམ་བདེན་པ་ལ་དངོས་ཤུགས་གང་གི་སྒོ་ནས་ཀྱང་ཚད་་
མར་སོང་བ་མི་སྲིད་པས། དེ་དག་གིས་གཞལ་བྱ་གང་རྟོགས་པར་འཇོག་པ་ནི་
ཚད་མས་གནོད་པ་མེད་པའི་ཐ་སྙད་པའི་ཤེས་པས་ཡུལ་ཡང་རྟོགས་པར་ཐ་་་
སྙད་བྱེད་པ་དང་མཐུན་པར་རྣམ་པར་བཞག་དགོས་ཤིང་། ཐ་སྙད་དཔྱོད་
དང་དོན་དམ་དཔྱོད་པའི་ཚད་མ་གང་ཡིན་ཡང༌། ཚད་མ་དེས་གང་གཞལ་
བའི་དོན་ངེས་པའི་ངེས་ཤེས་ཀྱི་འཛིན་སྟངས་ཀྱི་ཡུལ་དུ་སོང་བའི་དོན་དེ་
ཉིད་ཚད་མ་དེས་ཀྱང་རྟོགས་པར་འཇོག་དགོས་པ་ཡིན་ནོ། །དེའི་ཕྱིར་འདིར་
ཡང་འབྲས་བུར་གྱུར་པའི་ཚད་མས་གཞལ་བྱ་གང་རིག་པ་ནི་རྗེས་ཀྱི་ངེས་་་་་
ཤེས་ཀྱིས་ཇི་ལྟར་ལྷག་པར་ཞེན་པ་དེ་ལྟར་འབྲས་བུར་བརྗོད་པ་ཡིན་ལ། རྗེས་
ཀྱི་ངེས་ཤེས་ཀྱིས་ཀྱང་རང་འདྲེན་བྱེད་ཀྱི་དབང་ཤེས་དེ་རང་ཡུལ་དུ་གྱུར་་
པའི་དོན་དང་འགྲེལ་པར་ཡང་ཞེན་པ་ཡིན་གྱི་རང་གི་བདག་ཉིད་དུ་གྱུར་པ་་
རིག་པར་( ༣༩༠) མ་ངེས་པ་དེའི་ཕྱིར་དོན་རིག་པ་ཉིད་འབྲས་བུ་ཡིན་ནོ། །
སྐབས་འདི་དག་ཏུ་དོན་རིག་ཅེས་པ་ནི་སྔོ་སོགས་ཀྱི་གཞལ་བྱ་རིག་པ་ཙམ་ལ་
60 -

ཚད་འབྲས་ཀྱི་རྣམ་གཞག་ཆེན་མོ།.
ཟེར་བ་ཡིན་གྱི། དོན་ཞེས་པ་ཐམས་ཅད་ཕྱི་རོལ་གྱི་དོན་ལ་གཟུང་བར་མི་བྱ་
སྟེ། རྒྱལ་དབང་བློས། དོན་གྱི་སྒྲ་འདི་ཡང་གཞལ་བྱ་བརྗོད་པར་བྱེད་པའོ་
ཞེས་བཤད་པ་ལྟར་རོ། །སྔོ་འཛིན་མིག་ཤེས་ཚད་མས་གང་རིག་པའི་གཞལ་
བྱ་སྔོན་པོ་ཡིན་པའི་རྒྱུ་མཚན་གྱིས་དེ་འཇལ་བ་ལ་ཚད་མ་གཟུང་རྣམ་ཡིན་
པར་རིགས་ཀྱི་འཛིན་རྣམ་ཡིན་པར་མི་འཐད་པ་འོ་ན་ད་ནི་ཇི་ལྟར་རང་རིག་
འབྲས་བུ་ཡིན་ཏེ་ཡིན་པ་མི་འཐད་དོ། །གལ་ཏེ་དེ་ལ་རང་རིག་འབྲས་བུ་ཡིན་
ན་ཚད་མས་སྔོན་པོ་བཅད་ནས་འབྲས་བུ་ལ་རང་རིག་པའི་ཕྱིར་སྟ་རེས་་
གཅོད་པའི་བྱ་བ་ཤ་ལ་ཞུགས་ནས་འབྲས་བུ་ལ་དེ་འཆད་པ་ལྟར་ཚད་འབྲས་་
ཡུལ་སོ་སོར་འགྱུར་རོ་ཞེ་ན། ལན་བཤད་པ། སྔོ་འཛིན་དབང་ཤེས་ཚད་མས་
གཞལ་བའི་སྔོན་པོ་དེའི་དོན་གནས་པ་སྟེ་དོན་གྱི་གནས་ཚོད་སེམས་པའི་ཚེ་་་་
ཚད་མ་དེའི་ཡུལ་གྱི་གནས་ཚོད་རྣམ་པར་བཞག་པ་གང་ཡིན་པ་ནི་རང་རིག་་
པའི་རང་བཞིན་ཡིན་ཏེ། དོན་སྔོན་པོ་དེ་ཉིད་ཀྱི་རང་བཞིན་གང་དུ་རྣམ་པར་
གནས་པ་ནི་མྱོང་བའི་རང་བཞིན་ཏེ་ཤེས་པའི་རྫས་ཡིན་པའི་ཕྱིར་རོ། །འདི་
ལྟར་ཅི་ལྟར་གཟུང་བའི་ཡུལ་གཟུགས་ཀྱི་རྣམ་པ་དཀར་པོ་དང་དཀར་པོ་མ་་་
ཡིན་པ་ལ་སོགས་པ་རང་འཛིན་དབང་ཤེས་ཀྱིས་ཉམས་སུ་མྱོང་བ་དང་། དེ་
བཞིན་དུ་འཛིན་པ་ཡུལ་ཅན་གྱི་ཤེས་པའི་རྣམ་པ་བདེ་བ་དང་སྡུག་བསྔལ་བ་་
ཅི་འདྲ་བ་མྱོང་བྱེད་ཀྱིས་ཡང་དག་པར་རིག་པ་དེ་ལྟར་སྔོན་པོའམ་སྔོན་
མིན་( ༤༠ན)པའི་གཟུགས་བདེ་བ་ལ་སོགས་པའི་རྒྱུར་ཐ་སྙད་པའི་ཤེས་པས་་་
རྣམ་པར་འཇོག་ཅིང་རིག་པ་དེའི་ཕྱིར་དོན་སྔོན་པོ་སོགས་དབང་ཤེས་ཀྱིས་་་་
རིག་པ་ནི་ཤེས་པ་རང་གི་བདག་ཉིད་དུ་གྱུར་པའི་ཡུལ་རིག་པའི་ངོ་བོ་ཡིན་་་་
ནོ། །དེའི་ཕྱིར་དེ་ལྟར་གནས་ཚོད་ལ་རང་གི་བདག་ཉིད་དུ་གྱུར་པའི་ཡུལ་
རིག་པ་ཡིན་ཡང་ཐ་སྙད་ཀྱི་ཤེས་པར་རྣམ་པར་འཇོག་པ་དང་མཐུན་པར་་་་་་
རྣམ་པར་བཞག་པའི་འབྲས་བུའི་དབང་གིས་དོན་སྔོན་པོ་སོགས་རིག་པ་
61

མཁས་གྲུབ་རྗེའི་གསུང་འབུམ།
འབྲས་བུར་བརྗོད་པ་ཡིན་ནོ། །དེ་ཉིད་ཀྱི་ཕྱིར་ཏེ་གང་གི་ཕྱིར་ཡུལ་སྔོན་
ཉིད་སྔོ་འཛིན་དབང་ཤེས་ཚད་མའི་གང་ལ་སྒྲོ་འདོགས་དངོས་སུ་གཅོད་པའི་
ལས་སུ་བྱ་བ་ཡིན་པ་དང་། ཚད་མས་གང་ལ་འཇལ་བའི་བྱ་བ་ཞུགས་པའི་
སྔོན་པོ་དེ་ཉིད་ཀྱི་ཡུལ་ལ་རིག་པའམ་དངོས་སུ་རྟོགས་པའི་ཚད་མ་འབྲས་བུ་་
ཡིན་པ་དེའི་ཕྱིར་ཚད་མ་དང་འབྲས་བུ་དག་ཡུལ་ཐ་དད་པ་ཡང་མ་ཡིན་ནོ། །
གལ་ཏེ་ཤེས་པ་བདག་ཉིད་རིག་པའི་རང་རིག་འབྲས་བུ་དང་། ཡུལ་སྔོ་སོགས་
གཞལ་བྱ་ཡིན་ན་ནི། ་ དེའི་ཆ་ཚད་མ་དང་འབྲས་བུ་ཡུལ་ཐ་དད་པ་ཁོ་ནར་
འགྱུར་ན། དེ་འདྲའི་རང་རིག་འབྲས་བུར་བཞག་པ་མ་ཡིན་གྱི། རང་གི་བདག་
ཉིད་དུ་གྱུར་པའི་སྔོན་པོ་རིག་པ་འབྲས་བུར་བཞག་ཅིང་ཚད་མས་ཀྱང་སྔོན་་་་
པོ་ཉིད་གཞལ་བ་ཡིན་པ་དེ་ལྟ་ནི་ཚད་མ་དང་འབྲས་བུ་ཅུང་ཟད་ཀྱང་ཡུལ་་་་
ཐ་དད་པའི་སྐྱོན་ཡོད་པ་མ་ཡིན་ནོ། །ཚད་མས་སྔོན་པོ་(༤༠བ) གཞལ་བ་ལྟར་
འབྲས་བུ་ལ་ཡང་སྔོན་པོ་རིག་པ་འབྲས་བུར་འདོད་པ་འོ་ན་ཇི་ལྟར་སྔར་རང་
རིག་པ་འབྲས་བུར་བརྗོད་ཅེ་ན། ལན་བཤད་པ། དབང་ཤེས་དོན་སྔོན་པོ་རིག་
པའི་ཚེ་རིག་པར་བྱ་བ་སྔོན་པོ་དེ་ཉིད་ཀྱི་རང་བཞིན་ཕྱི་རོལ་གྱི་དོན་ཡིན་
ནམ་འོན་ཏེ་ཤེས་པའི་རྫས་གང་ཞིག་ཡིན་ཞེ་ན། དོན་དམ་དཔྱོད་བྱེད་ཀྱི་ཚད་
མས་སྔོན་པོའི་རང་བཞིན་སེམས་པ་ན་ནི་ཤེས་པ་རང་གི་བདག་ཉིད་དུ་གྱུར་་
པའི་སྔོན་པོ་རིག་པ་འབྲས་བུར་བཤད་དེ། དོན་སྔོན་པོ་རིག་པའི་སྔོན་པོ་ནི་
ཤེས་པ་དེའི་བདག་ཉིད་ཡིན་པའི་ཕྱིར་ཏེ། | རང་རིག་པ་མིག་ཤེས་དེའི་རང་
བཞིན་ཡིན་པའི་ཕྱིར་རོ། །འདི་ལྟར་བཤད་པར་བྱ་བ་ཡིན་གྱི། སྔོ་འཛིན་མིག་
ཤེས་ང...་བོ་ཞིང་རང་བཞིན་སེམས་་་་་་
པའི་ཚད་མས་དཔྱད་པའི་ཚེ་རང་གི་ངོ་བོ་ལ་རང་རིག་མངོན་སུམ་ཡིན་ཞེས་་
པའི་དོན་དུ་བཤད་པར་བྱ་བ་མ་ཡིན་ཏེ། གཞན་རིག་མངོན་སུམ་ཀུན་རྫོབ་
བདེན་པ་དང་རང་རིག་མངོན་སུམ་དོན་དམ་བདེན་པར་འདོད་པའི་མདོ་སྡེ་
-62-

ཚད་འབྲས་ཀྱི་རྣམ་གཞག་ཆེན་མོ།
པ་དང་སེམས་ཙམ་པ་སུ་ཡང་མི་སྲིད་པའི་ཕྱིར་ཏེ། མདོ་སྡེ་པའི་ལུགས་ལ་
རང་མཚན་ཡིན་ན་དོན་དམ་བདེན་པ་ཡིན་པས་ཁྱབ་པའི་ཕྱིར་དང་། སེམས་
ཙམ་པའི་ལུགས་ལ་གཞན་དབང་ཡིན་ན་ཀུན་རྫོབ་བདེན་པ་ཡིན་པས་ཁྱབ་་་་
པའི་ཕྱིར་དང་། དབང་ཤེས་རྣམས་ཡུལ་སོ་སོ་ལ་ལྟོས་ནས་གཞན་རིག་དང་
རང་རིག་གཉི་ག་ཡིན་པར་འདོད་པ་ནི་བོད་ཀྱི་དབུ་མ་པ་གང་དག་བདེན་་
གཉིས་མཚན་གཞི་གཅིག་ཏུ་འདོད་པ་ལྟར་རིགས་པ་མི་ཤེས་པའི་མུ་ཅོར་་་
ཡིན་པའི་ཕྱིར་རོ། །( ༤༡ན) དེ་བཞིན་དུ་སྔོ་འཛིན་མིག་ཤེས་སྔོན་པོ་ལ་གཞན་
རིག་མངོན་སུམ་ཡིན་པ་ཀུན་རྫོབ་བདེན་པ་དང་། ཁོ་རང་ཉམས་སུ་མྱོང་བའི་
རང་རིག་མངོན་སུམ་གྱི་རང་བཞིན་ཡིན་པ་དོན་དམ་དཔྱོད་བྱེད་ཀྱི་ཚད་མ་་་
ལ་ལྟོས་ནས་གྲུབ་དགོས་པའི་ཁྱད་པར་ཁས་ལེན་པའི་མདོ་སེམས་སུ་ཡང་མི་་་
སྲིད་པའི་རྒྱུ་མཚན་ཡང་སྔ་མ་ལྟར་ཤེས་པར་བྱའོ། །དེས་ན་གཞུང་རྩ་འགྲེལ་
འདི་དག་གིས་ནི་སྔོ་འཛིན་མིག་ཤེས་ཀྱིས་གང་རྟོགས་པའི་གཞལ་བྱར་གྱུར་་་་་
པའི་གཟུང་ཡུལ་སྔོན་པོ་དེ་ཉིད་ཐ་སྙད་པའི་ཚད་མས་གྲུབ་པ་དང་། མིག་
ཤེས་དེས་ཀྱང་སྔོན་པོ་རྟོགས་པ་ཡིན་པར་རྗེས་ཀྱི་ངེས་ཤེས་ཀྱིས་ངེས་ཤིང་་་
ཞེན་པ་ཡིན་པས། དེའི་ཕྱིར་སྔོན་པོ་རྟོགས་པའི་ཚད་མ་འབྲས་བུར་བཞག་ལ།
དེ་ལྟ་ན་ཡང་གང་རྟོགས་པའི་སྔོན་པོ་དེ་ཉིད་རང་བཞིན་སེམས་པའི་དོན་་
དམ་དཔྱོད་བྱེད་ཀྱི་ཚད་མ་ལ་ལྟོས་ནས་རང་རྟོགས་པ་པོའི་ཤེས་པ་ལས་རྫས་་
གཞན་མ་ཡིན་པར་གྲུབ་པ་ཡིན་པས་རང་གི་བདག་ཉིད་དུ་གྱུར་པའི་ཡུལ་་་་་
རིག་པ་འབྲས་བུའི་ཁྱད་པར་དུ་སྨྲོས་སོ་ཞེས་བསྟན་པ་ཡིན་ནོ། །དེ་ཡང་མདོ་
སྡེ་པའི་གཞན་རིག་མངོན་སུམ་གྱི་ཚད་འབྲས་ལས་རྣམ་རིག་པའི་གཞན་རིག་
མངོན་སུམ་གྱི་ཚད་འབྲས་ཀྱི་ཐུན་མོང་མ་ཡིན་པའི་ཁྱད་པར་ཤེས་པར་བྱ་་་་་་
བའི་ཕྱིར་དུ་འབྲས་བུའི་ཁྱད་པར་དེ་ལྟར་སྨོས་པའི་དོན་ཡིན་ལ། ཚུར་མཐོང་
སྔོ་འཛིན་མིག་ཤེས་ཀྱིས་རང་གི་བདག་ཉིད་དུ་གྱུར་པའི་སྔོན་པོ་རྟོགས་པ་་་་་་
- 63-

མཁས་གྲུབ་རྗེའི་གསུང་འབུམ།
ཡིན་ཀྱང་། སྔོན་པོ་ཤེས་པ་རང་གི་བདག་( ༤༡༠) ཉིད་ཡིན་པ་རྟོགས་པ་ནི་མ་
ཡིན་ཞིང་།:
རྣམ་རིག་པའི་ལུགས་ལ་ཚུར་མཐོང་སྔོ་འཛིན་མིག་ཤེས་སྔོན་པོ་
ལ་ཐ་སྙད་དཔྱོད་བྱེད་ཀྱི་ཚད་མ་ཡིན་གྱི་དོན་དམ་དཔྱོད་པའི་ཚད་མ་མ་ཡིན་
ནོ། །འདིའི་སྒྲུབ་པར་བྱེད་པ་ནི་ཡུལ་གྱི་རྣམ་པ་ཉིད་ཡིན་ཏེ། ཞེས་པ་ལ་སོགས་
པའི་གཞུང་རྣམས་ཀྱི་དོན་རྒྱས་པར་བཤད་ཟིན་པ་དེ་ལ་སྐབས་ཀྱི་དོན་ནི་་
འདི་ཡིན་ཏེ།
སྔོ་འཛིན་མིག་ཤེས་ཀྱི་གཟུང་བའི་རྣམ་པ་ཉམས་སུ་མྱོང་བའི་
སྒོ་ནས་ཡོངས་སུ་དཔྱོད་པར་སྣང་བའི་འཛིན་པའི་རྣམ་པ་ནི་རང་གི་བདག་་་
ཉིད་ཡུལ་དུ་བྱས་ནས་ཉམས་སུ་མྱོང་བ་ཅན་ཁ་ནང་ཁོ་ན་ལ་ཕྱོགས་པ་ཡིན་་་་་
པའི་ཕྱིར་ཕྱི་རོལ་གྱི་དོན་དུ་སྣང་བའི་སྔོན་པོ་ལ་ཚད་མ་ཡིན་ཏེ། རྣམ་འགྲེལ་
ལས་ཞེས་སོགས་ནི། དེ་ཚེ་དོན་སྣང་འདི་ཉིད་ནི། །ཞེས་སོགས་ཤོ་ལོ་ཀ་བཞིའི་
དོན་བླངས་ནས་དྲངས་པའོ། །སྔོ་འཛིན་དབང་ཤེས་ཚད་མའི་གཟུང་བའི་
རྣམ་པ་ནི་ཕྱི་རོལ་དུ་སྣང་བའི་སྔོན་པོ་ལ་ཚད་མ་ཡིན་ཏེ། དེ་ཉིད་ནི་ཇི་ལྟར་
སྔོན་པོའི་རྣམ་པར་སྐྱེས་པ་ཉམས་སུ་མྱོང་བའི་སྒོ་ནས་རིག་པ་དེ་ལྟར་དོན་་་་་
རྣམ་དེ་སྔོ་འཛིན་མིག་ཤེས་ཀྱི་གཟུང་རྣམ་ཡོངས་སུ་གཅོད་བྱེད་ཀྱི་ཚད་མར་་་
སོང་ན་གཟུང་རྣམ་དེ་སྔོན་པོ་ལ་ཚད་མར་འགྲོ་བ་དང་། སྔ་མ་ཚད་མར་མ་
སོང་ན་ཕྱི་མའང་ཚད་མར་མི་འགྱུར་བར་བསྟན་པར་ཤེས་པར་བྱའོ། །དེ་ཡང་
ཕྱི་རོལ་གྱི་དོན་ལྟ་བུར་རིག་པའི་སྔོན་པོ་ནི་གཞན་ལ། དེ་འཇལ་བའི་ཚད་མ་
གཟུང་བའི་རྣམ་པར་རིག་པ་ཡང་སྔོན་པོ་དེ་ལས་རྫས་གཞན་ཉིད་ནི་མ་ཡིན་
ཏེ། དེ་ཡིན་ན་གཟུང་རྣམ་( ༤༢ན) དེ་སྔོན་པོའི་དོན་རང་གི་ངོ་བོས་བཞག་པ་
ཡིན་དགོས་པ་ལ། ཿ ཕྱི་རོལ་དུ་སྣང་བའི་སྔོན་པོ་ནི་རང་གི་ངོ་བོས་རྣམ་པ་
གཏད་པའི་སྒོ་ནས་མཐོང་བ་མ་ཡིན་པའི་ཕྱིར་རོ། །སྔོན་པོ་དང་དེ་འཇལ་
བའི་གཟུང་རྣམ་རྫས་གཞན་མ་ཡིན་པར་འདོད་པའི་མདོ་སྡེ་པ་གང་ན་ཡོད་་་
64-

ཚད་འབྲས་ཀྱི་རྣམ་གཞག་ཆེན་མོ།
སོམས་ཤིག །ཚད་མ་དང་གཞལ་བྱ་དེ་དག་རྫས་གཞན་མ་ཡིན་པ་དེའི་ཕྱིར་
ཤེས་པ་རང་གི་བདག་ཉིད་རིག་པ་ཕྱི་དོན་ལྟར་སྣང་བའི་སྔོན་པོ་རིག་པར་་་་་
སྟོན་པའི་སྔོ་འཛིན་མིག་ཤེས་ཀྱི་གཟུང་བའི་རྣམ་པ་དེ་ཉིད་དོན་སྔོན་པོ་ལ་་་་་
ཚད་མ་ཡིན་ལ། འོ་ན་རྣམ་རིག་ཙམ་དུ་སྨྲ་བ་ཉམས་སོ་ཞེ་ན། ཀུན་རྫོབ་ཏུ་ཕྱི་
རོལ་སྨྲ་བས་རྣམ་རིག་ཙམ་ལས་ཉམས་ན། | ཀུན་རྫོབ་ཏུ་སྣང་བའི་དངོས་པོ་
ཁས་ལེན་པས་སྟོང་པ་ཉིད་དུ་སྨྲ་བ་ཉམས་པར་འགྱུར་རམ་ཅི།
དེས་ན་དེ་
དོན་དམ་པར་སྟོང་པར་སྨྲ་བ་ལྟར། འདིའང་དོན་དམ་པར་རྣམ་རིག་ཙམ་དུ་
སྨྲ་བ་ཡིན་པས་ན་དེ་ནི་གྱི་ནའོ། །ཞེས་གསུང་བ་དེ་ཉིད་ནི་ཤིན་ཏུའང་གྱི་ན་
སྟེ། ཚུལ་དེ་གཉིས་མཚུངས་ན་སེམས་ཙམ་པའི་ལུགས་ལ་གཟུང་འཛིན་རྫས་
གཞན་དོན་དམ་དཔྱོད་པའི་ཚད་མ་ཁེགས་པ་ལྟར་དབུ་མ་པའི་ལུགས་ལ་་་་་་
ཀུན་རྫོབ་ཏུ་སྣང་བའི་དངོས་པོ་དོན་དམ་དཔྱོད་པའི་ཚད་མས་ཁེགས་དགོས་
པས་ཀུན་རྫོབ་གཞི་མ་གྲུབ་པར་འགྱུར་བ་དང་། ཡང་ན་རྣམ་རིག་པ་རང་
ལུགས་ཀྱི་ཆོས་བདག་ཚད་མས་མ་ཁེགས་པར་འདོད་དགོས་པར་འགྱུར་བ་་་་
སོགས་ཧ་ཅང་ཐལ་བའི་གནོད་པ་མང་སྟེ་ལོགས་སུ་བཤད་པར་བྱའོ། །ཚིག་
ལེའུར་བྱས་པར་( ༤༢༠) མ་བརྗོད་པའི་དོན་འགྲེལ་པ་ལས་བར་སྐབས་ཀྱི་་་་་་་
ཚིགས་སུ་བཅད་པའོ། །ཞེས་པ་ནི་གོ་སླ་སྟེ། དེ་ལྟར་ན་འབྲས་རྟོག་གསུམ་པའི་
འཐད་ལྡན་གྱི་ཚིག་དོན་ཞིབ་པར་བཤད་པ་དང་བཅས་ནས། འགྲེལ་ཆེན་
དག་གི་ལུགས་ཇི་ལྟར་ཡིན་པ་གསལ་བར་བཤད་ཟིན་ཏོ།། །།
ཆོས་ཀྱི་གྲགས་པའི་གཞུང་ལུགས་དྲི་མ་མེད། །འཕགས་ཡུལ་མཁས་པས་
རྣམ་པར་ཕྱེ་བའི་དོན། །བློ་གྲོས་མིག་གིས་འབད་མེད་ལེགས་མཐོང་ནས། །
མཁས་པ་དགའ་བའི་གཏམ་འདི་ཁོ་བོས་བསྙད། །གངས་ཅན་འདི་ན་གཞུང་
བརྒྱའི་ཚུལ་སྦྱངས་པ། །བློ་ཆེན་སྔོན་རབས་མཁས་པ་དུ་མས་ཀྱང་། །རང་རང་
རྣམ་པར་དཔྱོད་པའི་དཔུང་བསྐྱེད་ནས། །རིང་མོར་སེམས་པའི་བཀའ་ཐུབ་
65

མཁས་གྲུབ་རྗེའི་གསུང་འབུམ།
ཆེར་བསྟེན་ཏེ། །འཐད་ལྡན་འཐད་པས་སྒྲུབ་པའི་རྣམ་བཤད་ལ། །ལན་བརྒྱར་
བརྒལ་ཞིང་བརྟག་པའི་ཁུར་ཁྱེར་ཡང་། །ལེགས་པར་བརྟགས་ན་ཚིག་གཞི་
ཙམ་གྱི་དོན། །སྔ་ཕྱི་འབྲེལ་བར་སྨྲ་བ་སུ་ཞིག་ཡོད། །དིང་སང་འདི་ན་མཁས་
པར་རློམ་པ་གཞན། །ཤེས་རབ་སྦྲང་མའི་གཤོག་རྩེས་ནམ་མཁའི་ཁྱོན། །འཇལ་
བའི་དཀའ་ཐུབ་ཕྲག་དོག་ཟུག་རྔུ་ཅན། །འདི་དག་མཐོང་ནས་བདག་བློ་བརྩེ་
བ་སྐྱེས། །འདི་ཙམ་གྱིས་ཀྱང་རྒྱལ་བའི་བསྟན་པ་ལ། །ཐོས་པ་ལྷུར་ལེན་སྐྱེ་བོའི་
ཚོགས་ནང་ན། །ལེགས་པར་བཤད་པའི་བཀའ་མཆིད་ཆོས་བཞིན་དུ། །རྒྱས་
པར་གྱུར་ཅིག་སྙམ་ནས་ལེགས་པར་སྦྱར།
དེ་ལྟར་ན་ཚད་མ་རྣམ་འགྲེལ་ངེས་ཀྱི་འབྲས་བུའི་རྟོག་པ་གསུམ་པའི་་
སྐབས་འགྲེལ་ཆེན་དག་གིས་ཇི་ལྟར་བཤད་པའི་ཚུལ་( ༤༣ན)དང་། ཁྱད་པར་
རྣམ་ངེས་ཀྱི་འབྲས་རྟོག་གསུམ་པའི་གཞུང་སློབ་དཔོན་ཆོས་མཆོག་གིས་རྒྱས་་
པར་ཕྱེ་བའི་འགྲེལ་པ་འཐད་ལྡན་གྱི་ཚིག་དོན་ཞིབ་པར་བཤད་པ་འདི་ནི།
ལུང་དང་རིགས་པའི་ཚུལ་ལ་བློ་གྲོས་ཀྱི་འཇུག་པ་ལེགས་པར་སྦྱངས་པའི་སྡེ་་་
སྣོད་འཛིན་པ་ཆེན་པོ་གྲགས་པ་བཀྲ་ཤིས་པས་ནན་ཆེར་བསྐུལ་ཞིང་། གཞན་
ཡང་མང་ཐོས་རིག་པའི་མིག་དང་ལྡན་པའི་སྡེ་སྣོད་འཛིན་པ་ཤིན་ཏུ་མང་
པོས་མགྲིན་གཅིག་ཏུ་བསྐུལ་བའི་ངོར་དྲི་མ་མེད་པའི་རིག་པའི་མིག་སྨན་
གྱིས་མཆོག་ཏུ་གསལ་བའི་བློ་མིག་ལེགས་པར་སྦྱངས་པ་ཤཱཀྱའི་བཙུན་པ་དགེ་
ལེགས་དཔལ་བཟང་པོས། སྒྲུབ་པའི་གནས་མཆོག་འབྲོག་རི་བོ་ཆེ་དགེ་ལྡན་
རྣམ་པར་རྒྱལ་བའི་གླིང་དུ་སྦྱར་བའོ།། །།དགེའོ།།
་་་་་་
*w£E vc!#AF dbaf plaw To Tsc& APP%E%pf% {{ca*#+ °N!!!!
-- 66-